Francisco Galdos

Francisco Galdos Gauna (Lasarte, Araba, 1947ko maiatzaren 6a) euskal txirrindulari profesionala izan zen. 1969tik 1980ra bitartean jardun zuena.

Nahiz eta garaipen gutxi lortu, Galdos 1970eko hamarkadako txirrindulari nagusienetariko bat izan zen, Itzuli Handietan maila handian aritzen zelako. Urtekaria: Francisco Galdós

 Ibilbidea 
1968an Kantabriako Itzulia lortu ondoren, hurrengo urtean KASek fitxatu eta profesional bilakatu zuen. Urte hartan Dauphiné Libérén zortzigarrena izan zen, Raymond Poulidorrengandik ia bost minutura (4' 58").

Galdosek hamaika aldiz hartu zuen parte Frantziako Tourrean, sei aldiz Italiako Giroan eta lau aldiz Espainiako Vueltan: guztira hirutan zapaldu zuen podiuma (bitan Giron eta behin Vueltan) eta hamabitan izan zen hamar onenen artean (bost aldiz Tourran, lau aldiz Giron eta hiru aldiz Vueltan).www.cyclingwebsite.net

Emaitzarik onenak 1975ean lortu zituen: Romandiako Tourra eta, Giron, Stelvio mendateko etapa.

Giro hartara Eddy Merckx eta Francesco Moser ez ziren joan, Tourra prestatzen ari zirelako. Francisco Galdosek elastiko arrosa jantzi zuen 4. eta 12. etapen artean, baina Giovanni Battaglinek, 13. etapa irabazita, lidergoa kendu zion, Galdos etsita utzirik. Egun bat geroago, 14. etapan, orduan ezezaguna zen Fausto Bertoglio gailendu eta lider berria bihurtu zen. Azken etapan Stelvio igo zen. Galdosek erasoa jo zuen, etapa irabaziz, baina italiarrak eutsi egin zion lidergoari. Azken sailkapen orokorrean bigarren izan zen, Felice Gimondi eta Roger De Vlaemincken aurretik, baina Bertogliorengandik 41 segundora. Francisco Galdosek Andrés Olivarekin batera irabazi zuen mendiko sailkapena.

KAS desagertu ondoren, 1980an Kelmek fitxatu zuen. Urte hartan zortzigarren izan zen Vueltan, eta Tourrean 5. etapan erorita, lasterketa utzi behar izan zuen.

Erretiratu ostean, 1981ean Dolomiti izeneko pizzeria bat zabaldu zuen Gasteizen.

 Palmaresa 

 Sailkapen orokorra Itzuli Handietan eta Munduko txapelketan 

Lasterketa19691970197119721973197419751976197719781979198020px|link=General classification in the Giro d'Italia|alt=Pink jersey Italiako Giroa——4.3.9.17.2.18.————20px|link=General classification in the Frantziako Tour|alt=Yellow jersey Frantziako Tourra—9.11.—20.UTUT6.4.7.28.—20px|link=General classification in the Espainiako Vuelta|alt=Red jersey Espainiako Vuelta21.6.—18.——————2.8.20px Munduko Txapelketa ——35.41.————19.———

 Taldeak 
 KAS (1969 – 1979)
 Kelme (1980)

 Erreferentziak 

 Kanpo estekak 


Kategoria:Arabako txirrindulariak
Kategoria:Gasteizko kirolariak
Kategoria:Italiako Giroko etapa irabazleak